Op Ausenkehr self is daar baie interessante paaie en dinge om te sien. Die Duitse grafte en die wilde perde. As jou tyd min is ,ry ten minste net na die uitkykpunt noord van Norotshama en in die canyon 'n entjie verder. Indrukwekkend. Die grafte is 'n langerige rit (1.5-2 uur).
Vanaf Vioolsdrif is die pad langs die rivier ook baie mooi met lekker kampplekke. Die pad verander na ongeveer 25km in 'n tweespoor paadjie waar jy nie baie haastig moet raak nie. Naby Eksteenfontein word dit weer 'n "groot" grondpad.
Toe ons so einde verlede jaar in die Richtersveld was het daar twee omies met 'n gewone plat 2WD Ford bakkie oor die pond gekom van die Namibië kant af en hulle het oor niks gekla nie.
Die pad teen die Oranje af aan Namibia se kant, is 'n goeie grondpad, soos meeste van Namibia se paaie.